Meur a di a beden a zavas sant Tual en hon bro. Kemer a reas da vont gantan en e veajou, Ruelin, Briak ha Lovean pe Laouenan. Da gentan, ech ejont o zri da zaludi ar roue Derok, breur pe genderv-gompez da zant Tual. Derok a roas de vreur traouien Treger evit ober enni e vanati bras. Tual hen trugarekaas, hag en eur vont kuit, e lezas gantan, war e choulenn, sant Briak, evit sevel eur gouent en kichen ar maner en devoa Derok war ar mêz, lech man breman parouz Boulvriak. Sant Briak a zentas ouz e abad santel hag a vanas en palez ar roue. Derok hen lezas da glask hada zibab al lech a garje evit sevel ar manati neve.